Miladin Ševarlić (agroekonomista)
Miladin Ševarlić (Čačak, 12. jun 1949) je srpski agroekonomista i desničćarski političar, redovni profesor Poljoprivrednog fakulteta Univerziteta u Beogradu.

Biografija 
Rođen je u Čačku od oca Miloša i majke Milene, detinjstvo je proveo u Preljini. Završio je gimnaziju u Čačku, a zatim Poljoprivredni fakultet u Beogradu 1973. godine. Na istom fakultetu je magistrirao 1982. i doktorirao 1989. godine. Od 2001. je u zvanju redovnog profesora na Poljoprivrednom fakultetu gde je šef Katedre ekonomike poljoprivrede i tržišta. Honorarno je predavao na više fakulteta u Srbiji i na području bivše Jugoslavije, specijalni je savetnik u Ekonomskom institutu u Beogradu.

Sa 18 godina i tri meseca je postao najmlađi odbornik u Skupštini grada Beograda. Bio je predsednik Društva agrarnih ekonomista Srbije i Saveza poljoprivrednih inženjera i tehničara Srbije. Član je Odbora za selo Srpske akademije nauka i umetnosti.

Zalaže se da Srbija ne prihvati uvoz GMO pre nego što je prime u Evropsku uniju.

Dobitnik je Vukove nagrade za 2012. godinu.

Od 1974. je u braku sa Miroslavkom sa kojom ima sinove Predraga i Branka. 

Godine 2016. je na izborima na listi pokreta Dveri izabran u Narodnu skupštinu Srbije.

Reference

Spoljašnje veze 

 Stranci će pokupovati srpske njive („Vesti“, 17. jul 2011)
 Trojanski konj za srpski tanjir („Vesti“, 23. decembar 2012)
 Seljak je preživeo Turke, ali neće EU (16. maj 2016)

Srpski ekonomisti
Srpski političari